EuroBench/eurobench-wiki-sk-topics huggingface dataset:
Téma: Medicína
Doktor všeobecného lekárstva (1990 – 1996 „doktor všeobecnej medicíny“, 1996 – (?)2004 a pred 1990 „doktor medicíny“; skratka MUDr.; lat. medicinae universae doctor) je akademický titul absolventov humánneho lekárstva. Na Slovensku je to vysokoškolský akademický titul písaný pred menom, udeľovaný absolventom lekárskej fakulty po skončení štátnych skúšok. Udeľuje sa všeobecným lekárom (donedávna aj zubným lekárom, ale tí teraz dostávajú titul doktor zubnej medicíny - skratka MDDr.).[chýba zdroj] V anglosaských krajinách lekári dostávajú titul M. D. (angl. Medical Doctor; lat. medicinae doctor) alebo D. M. (angl. Doctor of Medicine). Píše sa za menom.
Téma: Vtáky
Auspície (lat. auspicium: „pozorovanie vtákov“) boli grécko-rímskou náboženskou praxou založenou na pozorovaní správania vtákov s cieľom získať znamenia, predzvesti. Keď jednotlivec, známy ako augur, čítal tieto znamenia, hovorilo sa o „prijímaní auspícií“. V závislosti od vtákov mohli byť auspície od bohov priaznivé alebo nepriaznivé. Niekedy politicky motivovaní auguri vymýšľali nepriaznivé auspície, aby oddialili niektoré štátne udalosti, napríklad voľby. Plínius Starší pripisuje vynález auspícií veštcovi Teiresiovi z Téb. Tento typ čítania znamení bol starý už tisícročie v čase Klasického Grécka: v diplomatickej korešpondencii zo štrnásteho storočia pred Kristom, ktorá sa zachovala v Egypte a nazýva sa Amarnská korešpondencia, bola táto prax známa kráľovi Alázie na Cypre, ktorý potreboval z Egypta vyslať „orlieho vierozvestcu“. Táto staršia, pôvodná prax veštenia podľa vtáčích znamení, známa v postave Kalchasa, vtáčieho vierozvestca Agamemnóna, ktorý viedol vojsko (Iliada I.69 ), bola v období orientalizácie archaickej gréckej kultúry do značnej miery nahradená obetovaním - predpovedaním prostredníctvom kontroly pečene obete. Platón poznamenáva, že hepatoskopia mala väčšiu prestíž ako veštenie pomocou vtákov. Jednou z najznámejších auspícií je tá, ktorá sa spája so založením Ríma. Keď jeho zakladatelia Romulus a Rémus prišli na Palatínsky kopec, dohadovali sa, kde presne má mesto stáť. Romulus bol rozhodnutý postaviť mesto na Palatíne, ale Rémus chcel mesto postaviť na strategickom a ľahko opevnenom vrchu Aventino. Obaja sa dohodli, že svoj spor vyriešia skúškou svojich augurských schopností a vôľou bohov. Každý z nich si sadol na zem oddelene od seba a podľa Ploutarcha Remus videl šesť supov, po ktorých Romulus videl dvanásť. Sporili sa o to, či sa preferencia bohov prejavila tým, že Remus videl supy skôr ako Romulus, alebo tým, že ich Romulus videl viac. Supy mali v rímskych auspíciách popredné postavenie, pretože prinášali najsilnejšie znamenia, ktoré mohol v
Téma: Rieky
Mošonský Dunaj (maď. Mosoni-Duna) je rieka a riečne rameno Dunaja na Slovensku a v Maďarsku s dĺžkou približne 121,5 km. Od hlavného toku sa oddeľuje na pravom brehu z Hrušovskej zdrže Vodného diela Gabčíkovo pri slovenskom Čunove, odvádzajúc vodu z MVE Mošoň. Ďalej pokračuje na maďarskom území cez nížinatú oblasť Malej dunajskej kotliny, kde preteká cez mestá Mosonmagyaróvár a Győr, pričom sa doňho vlievajú pravostranné prítoky Litava, Rábca a Rába. Napokon sa vlieva naspäť do hlavného koryta pri obci Vének. Územie medzi Mošonským Dunajom a hlavným korytom Dunaja sa nazýva Malý Žitný ostrov (maď. Szigetköz).
Téma: Spisovatelia
Nadine Gordimerová (neprechýlene Nadine Gordimer; * 20. november 1923, Johannesburg, Juhoafrická republika – † 13. júl 2014, tamže) bola juhoafrická spisovateľka a politická aktivistka. Je nositeľkou Nobelovej ceny za rok 1991. V roku 1974 získala taktiež Bookerovu cenu za román The Conservationist.
Téma: Spisovatelia
Eduard Friedrich Mörike (* 8. september 1804, Ludwigsburg, Nemecko – † 4. jún 1875, Stuttgart) bol nemecký spisovateľ a básnik, hlavný predstaviteľ švábského biedermeieru. Je autorom novely Mozartova cesta do Prahy a mnohých rozprávok.
Téma: Futbal
Cristiano Marques Gomes, známy ako Cris (* 3. jún 1977) je brazílsky futbalista. Od roku 2004 je hráčom francúzskeho klubu Olympique Lyon. Hráva na poste stredného obrancu je reprezentantom Brazílie. Pred sezónou 2007-08 sa stal kapitánom klubu Olympique Lyon.
Téma: Vtáky
Chriašť malý alebo chriašteľ malý (lat. Zapornia parva synonymum Porzana parva) je druh z čeľade chriašteľovité. Obýva západnú a centrálnu palearktídu. Podľa Medzinárodnej únie na ochranu prírody a prírodných zdrojov chriašť malý patrí medzi najmenej ohrozené druhy, celková populácia je stabilná.
Téma: Spisovatelia
Patrick Branwell Brontë (* 26. jún 1817, Thornton, Anglicko, Spojené kráľovstvo – † 24. september 1848, Haworth, Anglicko, Spojené kráľovstvo) bol anglický maliar a básnik, jediný syn v rodine Brontëovcov, brat spisovateliek Charlotte, Emily a Anne Brontëových.
Téma: Filmy
Asterix a Obelix kontra Cézar (pôvodný názov Astérix et Obélix contre César) je francúzsko-taliansko-nemecký film vytvorený Claudeom Zidim a bol vydaný v roku 1999. Pokračovanie Asterix a Obelix: Misia Kleopatra bolo natočené v toku 2002. Film kombinuje elementy zo zápletiek niekoľkých skorších projektov o Asterixovi. Je to najmä z Asterix z Galie (únos Panoramixa), Asterix a veštec, Asterix a Góti (stretnutie druidov), Astérix légionnaire (Obelixovo zamilovanie sa do Falbaly), Asterix gladiátorom (bojovanie postáv v cirkuse). Posledné dve boli predtým skombinované do animovaného filmu Asterix a prekvapenie pre Cézara. Vyskytovali sa aj vtipy a referencie z iných projektov, vrátane krátkej scénky medzi Cézarom a Brutusom vybrané z šiesteho komixu Asterix a Kleopatra.
Téma: Rieky
Ponorka na Dunaji bola zábavná súťažná televízna relácia pre deti, ktorú vysielala STV od roku 2001. Hlavnou myšlienkou relácie boli súťaže detí v rôznych disciplínach, ktorých účelom bolo prebojovať sa do finále. Moderátorom a zároveň kapitánom ponorky bol Ján Kroner ml., ktorý súťažiacim pomáhal cez vysielačku. Odmenou pre súťažiacich bol záverečný poklad na konci ponorky v podobe odmien a vecných cien.
Téma: Spisovatelia
Alberto Moravia, vlastným menom Alberto Pincherle (* 28. november 1907, Rím, Taliansko – † 26. september 1990, Rím) bol taliansky spisovateľ. Tvoril poviedky, romány a scenáre a zaoberal sa novinárskou činnosťou. Bol prenasledovaný Mussoliniho režimom a neskôr aj povojnou talianskou cenzúrou. Kritika ho zaraďuje medzi najvýznamnejších románopiscov talianskej literatúry 20. storočia.
Téma: Medicína
Lekár je zdravotnícky pracovník, ktorý samostatne vykonáva odborné pracovné činnosti preventívnej a liečebnej zdravotnej starostlivosti. Zvyčajne ide o absolventa lekárskej fakulty, ktorý získal vysokoškolské vzdelanie 2. stupňa v doktorskom študijnom programe. Má titul doktor medicíny – MUDr. Doktorský študijný program trvá na Slovensku v dennej forme štúdia šesť rokov, zahŕňa najmenej 5 500 hodín teoretickej výučby. Absolvovaním špecializačného štúdia má lekár právo používať profesionálne označenie lekára špecialistu spojené s názvom príslušného špecializačného odboru. Súčasťou udelenia doktorského titulu lekára je spravidla zloženie prísahy dodržiavania lekárskej etiky vrátane výhradnej oddanosti životu pri výkone povolania – tzv. Hippokratovej prísahy. Hippokratova prísaha sa na Slovensku neskladá. Na slovenských lekárskych fakultách sa skladá v rámci promócie promočný sľub, ktorého znenie si upravuje každá fakulta samostatne.
Téma: Filmy
322 je prvý film režiséra Dušana Hanáka z roku 1969. Ide o psychologický príbeh nevyliečiteľne chorého muža, ktorý hľadá nádej a istoty. Po tom, ako zistí svoju diagnózu začne prehodnocovať svoj doterajší život. Jeho stretnutia s blízkymi i cudzími ľuďmi vytvárajú zároveň obraz spoločnosti 60. rokov 20. storočia, plný nádejí i dezilúzií. Autor vo filme rieši základné problémy ľudského bytia, nastoľuje otázky slobody, samoty, hľadania vlastnej identity a miesta v spoločnosti.
Téma: Vrchy
Ponta do Pico je s výškou 2 351 m najvyšší vulkán na Azorských ostrovoch. Nachádza sa na juhozápadnom okraji ostrova s rovnakým menom. Vulkán leží na pozostatkoch staršej sopky, ktorá vyformovala celý ostrov. Prevažne bazaltový stratovulkán ma kuželový tvar a je ukončený kráterom s priemerom 500 m. Historicky doložené erupcie v rokoch 1562-64 a 1718 sledovali juhovýchodnú zlomovú líniu, povedľa ktorej sa vylievala láva, ktorá dosiahla až na pobrežie. Erupcia v roku 1963 nebola skutočná vulkanická erupcia, išlo len o emisiu plynov a pár.
Téma: Vtáky
Corvus (z lat. havran) je rod vtákov z čeľade krkavcovité (Corvidae). V slovenskom názvosloví má tento rod neštandardne tri, resp. štyri rodové mená (t. j. každý druh má jedno z týchto troch či štyroch rodových mien) a to vrana (napr. vrana čierna), krkavec (napr. krkavec čierny) a havran (len pre druh havran čierny). Rodové meno kavka patrí podrodu Coloeus, ale niekedy sa považuje za samostatný rod kavka.
Téma: Spisovatelia
Ján z Dalyathy (iné mená: Yōḥannān d-Dālyāṯā, Ján Saba, Ján Starec; * približne 690 – † približne 780) bol mních, pustovník a mystik Cirkvi Východu. Ján bol plodným spisovateľom v sýrčine. Zachovalo sa veľké množstvo jeho kázní, traktátov, maxím a listov.
Téma: Politici
Prezident alebo prezidentka je osoba, ktorá je na čele štátu v republike, ale jej právomoci sa môžu v rôznych štátoch značne líšiť. Skutočné postavenie prezidenta býva často do značnej miery závislé od spôsobu kreácie. Ak prezident odvodzuje svoj mandát priamo od ľudu (voličov) a nie od parlamentu či iného orgánu, býva jeho postavenie zväčša silnejšie a nezávislejšie. Prezident je vždy volený, ale aj tu existuje celá škála rôznych volebných systémov.
Téma: Spisovatelia
Sally Rooneyová (ír. Sally Rooney; * 20. február 1991, Castlebar, Írsko) je írska spisovateľka píšuca po anglicky. Debutovala románom Conversations with Friends (2017, dosl.: Rozhovory s priateľmi). Mitzi Angelová, editorka literatúry pre dospelých vo vydavateľstve Faber and Faber, ju kvôli dôvtipnému a ostrojazyčnému rozprávaniu označila za „Salingera pre snapchatovú generáciu“.
Téma: Vtáky
Haja červená (Milvus milvus) je dravý vták z čeľade jastrabovité (Accipitridae). Obýva západnú a juhozápadnú palearktickú oblasť. Na Slovensku sa vyskytuje v dvoch odlišných typoch prostredia. Hniezdi v lužných lesoch rieky Moravy a Dunaj v blízkosti lúk a pasienkov a hniezdi v bukových lesoch pahorkatín severovýchodného Slovenska, takisto pri lúkach a pasienkoch. Hniezdenie bolo dokázané na 3,70 % mapovacích kvadrátov. Podľa Medzinárodnej únie na ochranu prírody a prírodných zdrojov haja červená patrí medzi takmer ohrozené druhy, trend celkovej populácie je klesajúci.
Téma: Filmy
Anjel milosrdenstva (angl. The Angel of Mercy) je prvý slovensko-český film po rozpade spoločného štátu. Komorný príbeh lásky mladej vdovy po dôstojníkovi k tajomnému vojnovému zajatcovi odohravajúci sa počas prvej svetovej vojny. Architekt: Dušan Fischer Kostýmy: Ľubica Jarjabková Strih: Patrik Pašš Vedúci výroby: Karel Škopík, Igor Hudec, Ivan Nagy Exteriéry: Bratislava - okolie, Fričovce, Spišské Vlachy Premiéra na Slovensku: 11. december 1993
Téma: Spisovatelia
John Simmons Barth (* 27. máj 1930, Cambridge, Maryland, USA – † 2. apríl 2024, Bonita Springs, Florida) bol americký spisovateľ. Jeho diela sú často prešpikované čiernym humorom, skeptickým, až nihilistickým filozofovaním. Je pritom natoľko strhujúcim rozprávačom, že čitateľa nedeprimuje, ale vedie ho k jedinečným dobrodružstvám.
Téma: Medicína
Klinika je lôžkové zariadenie fungujúce ako súčasť nemocnice, ktoré popri preventívnej a liečebnej starostlivosti, zameranej na určitý typ chorôb (napr. v prípade neurologickej kliniky na choroby nervového systému), slúži aj na výskumnú a pedagogickú činnosť. Z tohto titulu býva klinika začlenená pod lekársku fakultu, ktorá ju využíva na praktickú výučbu medikov a na medicínsky vedecký výskum.
Téma: Politici
Pargalı Ibrahim Paša (Ibrahim Paša z Pargy; * cca. 1495, Parga, Benátska republika – † 15. marec 1536, Istanbul, Osmanská ríša), taktiež známy ako Frenk Ibrahim Paša („Západný“), Makbul Ibrahim Paša („Obľúbený“), čo sa neskôr zmenilo na Maktul Ibrahim Paša („Popravený“) po jeho poprave v paláci Topkapı, bol prvým veľkovezírom Osmanskej ríše zvolený sultánom Süleymanom I. Ibrahim, narodený ako kresťan, bol v detstve zotročený. So Süleymanom sa stal blízkym priateľom ešte počas ich mladosti. V roku 1523 zvolil Süleyman Ibrahima za veľkovezíra, čím nahradil Piri Mehmeda Pašu, ktorý bol v roku 1518 zvolený Süleymanovým otcom, sultánom Selimom I. Ibrahim zostal v tejto funkcii ďalších 13 rokov. Dosiahol úroveň autority a vplyvu, ktorú zažila len hŕstka ďalších veľkovezírov tejto ríše, avšak v roku 1536 bol na príkaz Süleymana popravený a jeho majetok bol zabavený štátom.
Téma: Vrchy
Tyrrhena Mons je vrch na povrchu Marsu, ktorý sa nachádza severovýchodne od Hellas Planitia juhozápadne od sopky Tyrrhena Patera v oblasti Hesperia Planum. Dvíha sa do výšky 3 920 metrov nad nulovou nadmorskou výškou a veľkosť bázy dosahuje 107 km. Pomenovaná bola roku 1991.
Téma: Vtáky
Kalužiak štíhly (lat. Tringa stagnatilis) druh vtáka z čeľade slukovité (Scolopacidae). Obýva mokré lúky a mokrade lesostepí a stepí palearktídy. Južná hranica rozšírenia je najbližšie k nám pri Čiernom mori. V prvej polovici 20. storočia ešte hniezdili aj v Karpatskej kotline, posledné hniezdenie v Maďarsku bolo evidované v roku 1958. Cez Slovensko migruje najmä na jar, od začiatku apríla do júna, bol zaznamenaný v 4,40 % mapovacích kvadrátov. Väčšina pozorovaní pochádzala z oblasti Senné rybníky. Podľa Medzinárodnej únie na ochranu prírody a prírodných zdrojov kalužiak štíhly patrí medzi najmenej ohrozené druhy, trend celkovej populácie je klesajúci, trend európskej populácii je neznámy.
Téma: Spisovatelia
Nikéforos Grégoras (iné mená pozri nižšie; * medzi 1290 až 1294 Hérakleia Pontiké – † medzi 1358 až 1361, Konštantínopol) bol byzantský polyhistor, filozof, teológ, historik, astronóm. Býva označovaný za najväčšieho a najvšestrannejšieho byzantského učenca svojej doby. Navrhol konštrukciu astrolábu a snažil sa vypočítať zatmenie Slnka, neúspešne taktiež navrhoval reformu kalendára a nový spôsob výpočtu Veľkej noci. Patril ku konzervatívnym protilatinským pravoslávnym teológom, viedol polemiky proti Gregorovi Palamovi i Barlaamovi z Kalábrie. Po vzore svojho učiteľa Theodóra Metochita bol platonistom, prejavovali sa uňho vysoko skeptické tendencie, ktoré kombinoval s platonizmom podľa vzoru Filóna Alexandrijského.
Téma: Spisovatelia
Eliška Krásnohorská (vl. menom Alžběta Pechová) (* 18. november 1847, Praha – † 26. november 1926, Praha) bola česká poetka, libretistka, spisovateľka a prekladateľka.
Téma: Medicína
Opitosť (zastarano opilosť; lat. ebrietas ethylica) je stav, ktorý vzniká po intoxikácii alkoholom. Typická je pre ňu nadnesená nálada, býva zvýšené sebavedomie, zvýšená hovornosť, podnikavosť, zvýšená družnosť, zmenšujú sa sociálne zábrany. Je tu ale porucha pozornosti (to je jeden z dôvodov, prečo v opitosti častejšie dochádza k dopravným nehodám). Môže sa však objaviť aj agresívne správanie. Pri väčšej opitosti bývajú poruchy chôdze - chôdza o širokej báze, pády, začervenané spojivky.
Téma: Medicína
Angina pectoris (iné názvy pozri nižšie) je zvieravá, tlaková alebo pálivá bolesť za hrudnou kosťou (v oblasti srdca) v dôsledku nedostatočného zásobenia srdcového svalu krvou a kyslíkom (teda v dôsledku ischémie srdcového svalu). Bolesť môže vystreľovať aj do ľavej ruky, do chrbta, krku, čeľuste či do žalúdka. Angina pectoris sa spravidla objavuje napr. pri fyzickej námahe, strese, vystavení sa chladu alebo aj po požití nevhodnej potravy. Je dôsledkom zúženia koronárnej tepny, najčastejšie zapríčinenom aterosklerózou, niekedy aj z iných príčin, napr. následkom spasmu (stiahnutia) koronárnej tepny. Encyklopédia medicíny definuje anginu pectoris nasledovne: „forma ischemickej choroby srdca, ktorú charakterizujú: 1. záchvaty stenokardií; 2. typické vyžarovanie bolestí; 3. priaznivý účinok upokojenia, prerušenia námahy a podanie nitroglycerínu. Stenokardie sú krátkotrvajúce, zvieravé, retrosternálne bolesti, ktoré môžu vznikať v dôsledku ischémie myokardu pri námahe...alebo pri inej činnosti zvyšujúcej nároky myokardu na kyslík.“. Poznámka: v bežnej lekárskej terminológii sa angina pectoris používa s termínom stenokardie. Táto bolesť môže pretrvávať aj hodiny, napríklad pri infarkte myokardu, slovníková definícia sa teda nezhoduje s praktickým významom slova.
Téma: Spisovatelia
Gejza Vámoš (* 22. december 1901, Dévaványa, Uhorské kráľovstvo – † 18. marec 1956, Muriaé, Brazília) bol slovenský prozaik a lekár. Narodil sa v maďarsky hovoriacej židovskej rodine v Dévabányi na území dnešného Maďarska. Vyštudoval medicínu na Karlovej univerzite v Prahe a lekársku prax absolvoval v pražskej nemocnici na Letňanoch. Toto prostredie dôverne poznal a preto sa mu stalo inšpiračným zdrojom pre napísanie románu Atómy Boha. Ďalej ešte napísal román Odlomená haluz. V jeho próze je príznačný filozofický determinizmus a pesimistický pohľad na svet. Získal doktorát z filozofie na Univerzite Komenského v Bratislave. Pôsobil ako kúpeľný lekár v Piešťanoch. V marci 1939 odišiel zo Slovenska. Počas druhej svetovej vojny žil v Číne. V druhej polovici štyridsiatych rokov 20. storočia sa presťahoval do Brazílie, kde je aj pochovaný.
Téma: Vrchy
Kékes alebo Kékestető (slov. Modravá alebo Modravá hora) je najvyšší vrch v Maďarsku. Nachádza sa na severe krajiny v Hevešskej župe v pohorí Matra. Na vrchole sa nachádza 176 metrov vysoká televízna veža s rozhľadňou z roku 1958. Vrchol je obľúbenou turistickou atrakciou. Na jeho svahu sú s 18 km najdlhšie zjazdovky v krajine. Názov Kékes je odvodený z častej modrastej farby vrchola. V maďarčine znamená slovo kék modrý a kékes modrastý.
Téma: Rieky
Riedlingen je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 10 351 obyvateľov a rozlohu 64,97 km².
Téma: Rieky
Považský hrad (iné názvy: hrad Bystrica, Bystrický hrad) je zrúcanina hradu na strmom vrchu na pravom brehu Váhu, neodmysliteľná silueta Považia nachádzajúca sa neďaleko Považskej Bystrice.
Téma: Filmy
Teaser je prvá krátka upútavka na film, ktorá sa vysiela vo veľkom časovom predstihu (až niekoľko mesiacov) pred jeho uvedením. Jej cieľom je „podráždiť“ (z anglického „tease“) zvedavosť divákov. Teaser býva oveľa kratší ako trailer (spravidla 30 – 60 sekúnd), bez komentára a zvyčajne obsahuje len minimum, respektíve žiadne zábery z propagovaného filmu. Až neskôr po teaseri sa spravidla vyrobí trailer.
Téma: Medicína
Plaketa profesora MUDr. Jana Janského alebo hovorovo Janského plaketa (v Česku aj Janského medaila) je ocenenie odovzdávané bezpríspevkovým darcom krvi. Ocenenie je pomenované po Jánovi Janskom, českom lekárovi a psychiatrovi, objaviteľovi štvrtej krvnej skupiny. Janského plakety sa udeľujú v Česku a na Slovensku. Udeľuje ich organizácia Červeného kríža.
Téma: Vrchy
Parpaner Rothorn (2 899 m n. m.) je vrch v švajčiarskych Plessurských Alpách, ktorý sa nachádza nad obcami Parpan a Lenzerheide v kantóne Graubünden. Vrchol ponúka panoramatický výhľad na okolité Alpy a je známy najmä vďaka dobrej dostupnosti.
Téma: Rieky
O rovnomennej župe pozri Vukovarská župa. Vukovar (maďarsky: Valkóvár) je mesto v najvýchodnejšom cípe Chorvátska, na brehu Dunaja. Má 28 016 obyvateľov a je centrom Vukovarsko-sriemskej župy.
Téma: Vtáky
Drop orientálny (iné názvy pozri nižšie; lat. Chlamydotis undulata) je drop z čeľade dropovitých. Do roku 2003 zahŕňal ako poddruh aj dnešný druh Chlamydotis macqueenii.
Téma: Politici
Manuel Carlos Valls Galfetti (* 13. august 1962, Barcelona, Španielsko) je francúzsky socialista, od 1. apríla 2014 ministerský predseda Francúzska. Valls, ktorý je po otcovi španielskeho (katalánskeho) pôvodu, získal francúzske občianstvo až vo svojich 20 rokoch.
Téma: Medicína
Zdravie je stav telesného, duševného a sociálneho blaha. Je to opak choroby, nielen jej neprítomnosť alebo poruchy funkcie. Zdravie je forma existencie organizmu, ktorá sa buď vylučuje s chorobou, alebo prechádza do choroby. Svetová zdravotnícka organizácia definuje zdravie ako „stav kompletnej fyzickej, duševnej a sociálnej pohody a nielen ako stav neprítomnosti choroby a slabosti”. Napriek tomu, že to je užitočná a presná definícia, niekto to môže považovať za idealistické a nereálne. Podľa tejto definície SZO, 70 – 95 % populácie je nezdravých. Zdravie je optimálny funkčný stav živého systému v totalite jeho aktívnych a reaktívnych životných prejavov. Toto optimum ako konkrétna totalita možných životných prejavov je rozdielne u jednotlivých druhov a v rámci druhov u populácií, pohlaví, indivíduí, resp. v jednotlivých štádiách individuálneho vývinu. Podľa všetkého, čo bolo doteraz povedané, nie je zdravie trvalý a nepremenný stav. Ide o dynamický proces, ktorý vychádza zo sústavného vzájomného pôsobenia organizmu na prostredie a naopak, vedie k maximálnemu rozvoju daných možností organizmu a prostredia, je to schopnosť vyvážiť zmeny vonkajšieho prostredia. Zmierňuje stupnicu nárokov na prostredie. Pod nárokmi prostredia sa rozumejú extrémne, teplotné, tlakové a iné výkyvy vonkajšieho prostredia a zdravie je schopnosť organizmu adaptovať sa na toto vonkajšie prostredie. Na vonkajšie prostredie a interakciu organizmu s ním sa dívame z fyzikálneho, chemického, biologického a psychického aspektu, ktorý treba chápať v dimenziách objektivity a subjektivity, kvality a kvantity. Pojem zdravia je základným pojmom všeobecnej biológie a medicíny.
Téma: Vtáky
Faerská hus (faerč. Føroyska Gásin) je plemeno husi domácej pôvodom z Faerských ostrovov. Faerská hus sa považuje za najstaršie plemeno husi domácej v Európe. Je pravdepodobne priamym potomkom husí, ktoré na Faerské ostrovy priniesli zo Škandinávie a Británie Vikingovia. Okrem Faerských ostrovoch sa chová aj v Dánsku, Nórsku, Shetlandských ostrovoch a v Nemecku. Faerská hus váži 5 – 5,5 kg (gunár) a 4 – 4,5 kg (samica). Znáša okolo 12 – 14 vajec s hmotnosťou 130 g.
Téma: Spisovatelia
Karel Farský (* 26. júl 1880, Škodějov – † 12. jún 1927, Praha) bol český rímskokatolícky kňaz, teológ a neskôr spoluzakladateľ, biskup a prvý patriarcha Cirkvi československej husitskej.
Téma: Medicína
Alergia je prehnaná, neprimeraná reakcia imunitného systému organizmu na látky, s ktorými sa bežne stretávame v našom prostredí. Spôsobuje ju nesprávne aktivovanie protilátok zo skupiny imunoglobulínu E (IgE) vplyvom daného alergénu. Spektrum prejavov alergických reakcií je veľmi široké, od banálnej nádchy až po anafylaktický šok, ktorý sa môže skončiť aj smrťou. Alergická reakcia je hypersenzitívna reakcia organizmu na antigény bežne prítomné v našom prostredí. Imunitná odpoveď je regulovaná aj neuroendokrinnými a psychickými vplyvmi, ako aj výživou. Malnutrícia, ale aj nadbytočný príjem potravín môžu zvyšovať výskyt infekcií aj rakoviny. Absencia proteínov, vitamínov a stopových prvkov, ako aj nerovnováha mastných kyselín zhoršuje činnosť imunitného systému. Na imunitný systém nepriaznivo vplýva aj okolité prostredie, ak je znečistené exhalátmi alebo rôznymi chemikáliami – redukčným smogom (oxidy síry) alebo oxidačným smogom (oxidy dusíka). Slovo „alergia“ vytvoril lekár Clemens von Pirquet a Béla Schick v roku 1906. Zaznamenali, že niektorí pacienti sú precitlivení na bežne neškodné látky, ako prach, peľ alebo niektoré potraviny. Tento jav nazvali alergia, podľa gréckych slov allos (iný alebo zmenený stav) a ergon (práca, reakcia, reaktivita).
Téma: Rieky
Biely Níl (arab. النيل الأبيض - an-Níl al-Abjad alebo البحر الأبيض - al-Bahr al-Abjad; angl. White Nile) je rieka v Afrike, časť rieky Níl. Spoločne s Modrým Nílom tvorí zdrojnicu rieky Níl. Biely Níl v širšom zmysle je celý vodný tok od západného prameňa Nílu (ktorý sa nachádza v Rwande a/alebo Burundi, resp. v užšom ponímaní vo Viktóriinom jazere) až po sútok s Modrým Nílom; Biely Níl v užšom zmysle je len koncová časť spomínaného vodného toku (čiže úsek od sútoku s riekou Bahr al-Gazál po sútok s Modrým Nílom). Od prameňa (v Burundi) po sútok s Modrým Nílom má Biely Níl (t.j. Biely Níl v širšom zmysle) dĺžku 3 700 km.
Téma: Rieky
Považská ulica je frekventovaná ulica v Ružomberku. Vedie nábrežím Váhu a prechádza ňou cesta I/18 a európska cesta 50. Zo západu je pokračovaním Žilinskej a končí pri Vojenskej nemocnici na križovatke s cestou cesta I/59. V celom úseku má 4 jazdné pruhy.
Téma: Filmy
Cecelia Ahern: Medzi nebom a zemou je nemecko-írsky romantický televízny film z roku 2014. Amélia sa vydáva hľadať svoje korene do Írska a nachádza nielen samu seba, ale na krásnom ostrove aj lásku, ktorá jej zmení život...
Téma: Spisovatelia
Josef Pekař (* 12. apríl 1870, Malý Rohozec – † 23. január 1937, Praha) bol jeden z najvýznamnejších českých historikov. Od roku 1901 profesor rakúskych dejín na pražskej univerzite. Od roku 1912 viedol polemiku s T. G. Masarykom o zmysle českých dejín. Kým TGM za fundamentálnu považoval ideu náboženskú, Pekař za takúto považoval ideu nacionálnu.
Téma: Filmy
2010 je román Arthura C. Clarka a zároveň film režiséra Petera Hyamsa, známeho aj ako 2010: Druhá vesmírna odysea (2010: Odyssey Two, 2010: The Year We Make Contact). Je nasledovníkom filmu a románu 2001: Vesmírna odysea. Medzi filmami existujú určité faktické nezrovnalosti.
Téma: Medicína
Akútna intersticiálna pneumónia (skr. AIP) je druh zápalu pľúc. Jej príčina je neznáma, spôsobuje difúzne poškodenie alveol. V akútnej fáze dochádza k rozvoju pľúcneho edému, následne sa začínajú tvoriť v alveolách hyalínové membrány. V subakútnej a chronickej fáze ochorenia dochádza k poškodeniu pľúcneho interstícia a dýchacích ciest. Mikroskopicky je nález pri AIP neodlíšiteľný od ARDS (syndrómu akútnej dychovej tiesne).
Téma: Vrchy
Les Grandes Jorasses sú výrazná alpská štvortisícovka v oblasti Mont Blancu na hranici Francúzska (Horné Savojsko) a Talianska (Údolie Aosty). Masív Grandes Jorasses tvorí sedem vrcholkov (posledný sa občas neuvádza) v asi kilometrovom vrcholovom hrebeni, ktorý je orientovaný v smere východ - západ: Pointe Walker (4 208 m) Pointe Whymper (4 184 m) Pointe Croz (4 110 m) Pointe Hélène (4 045 m) Pointe Marguerite (4 066 m) Pointe Young (3 996 m) Pointe Payot (3 975 m) Na francúzskej strane dominuje nad ľadovcom Leschaux, bočným výbežkom Mer de glace, na talianskej nad údolím Courmayeuru. Jeho vrcholový hrebeň leží medzi sedlom Lastovičiek - col des Hirondelles (3 480 m) na severovýchode a sedlom col des Grandes Jorasses (3 825 m) na západe, na ktorom sa nachádza bivaková búda Canzio. Severná stena, rozčlenená viacerými piliermi, patrí so svojími 1200 metrami výšky a trochu väčšou šírkou k najväčším žulovým stenám Álp.
Téma: Futbal
Club Deportivo Lugo, S.A.D, všeobecne známy ako Lugo, je španielsky futbalový klub sídliaci v meste Lugo. Bol založený v roku 1953 zlúčením dvoch klubov Ginástica Lucense a Clube Desportivo Polvorim a aktuálne hrá Segunda División.
Téma: Futbal
Associazione Calcio Rinascita Messina alebo len Messina je futbalový klub z talianskeho mesta Messina. Hráva piatu najvyššiu taliansku futbalovú súťaž Serie D.
Téma: Rieky
Munderkingen je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 5 052 obyvateľov a rozlohu 13,08 km².
Téma: Vtáky
Vtáky (Aves) sú taxón (spravidla trieda) teplokrvných stavovcov (presnejšie: blanovcov), ktoré sú často schopné letu a často majú perie. Vývojovo vtáky patria do plazov (presnejšie do dinosaurov), ale tradične sa často klasifikujú ako samostatná skupina (trieda) rovnocenná s plazmi (k tomu porovnaj napríklad systém v článku blanovce). Pri bližšom pohľade je sporné, čo presne je vták a čo už vták nie je. V literatúre preto existuje veľa rôznych spôsobov vymedzenia taxónu vtáky (Aves). Najbežnejšie sa taxón vtáky (Aves) stotožňuje s niektorým z nasledujúcich taxónov: Avemetatarsalia/Pan-Aves (čiže všetky archosaury okrem pajašterov, inými slovami: všetky nekrokodílie archosaury) Avifilopluma (čiže všetky operené dinosaury, pričom pri najužšom chápaní pojmu perie je Avifilopluma zhodné s taxónom Pennaraptora) Avialae (čiže všetko, čo je vo vývojovom strome od [vrátane] rodu Archaeopteryx аž po [vrátane] spevavce; toto sú vlastne - s trochou zjednodušenia - všetky operené dinosaury schopné letu alebo aspoň pôvodne schopné letu; v nižšie uvedenej Systematike je táto definícia označená ako vtáky v širšom zmysle) Ornithothoraces (čiže v podstate Neornithes v užšom zmysle + Ichthyornithiformes + Hesperornithiformes + Enantiornithes) Neornithes v užšom zmysle (čiže korunové dinosaury, t. j. taxóny bežce (Palaeognathae) + letce (Neognathae); v nižšie uvedenej Systematike je táto definícia označená ako vtáky v užšom zmysle) V základnom systéme používanom v tejto wikipédii (t. j. v systéme podľa Bentona 2024/2014/2005) sú vtáky (Aves) chápané v treťom vyššie uvedenom význame, teda ako iný názov taxónu Avialae. Sú to teda, trochu zjednodušene povedané, všetky operené dinosaury schopné letu, vrátane prípadov, kde ich schopnosť letu sekundárne zanikla. Avialae, presnejšie ich podskupina nazývaná Neornithes, sú skupina teropodných dinosaurov (maniraptorov), ktorá ako jediná prežila hromadné vymieranie na konci kriedy pred 66 miliónmi rokov. Veda zaoberajúca sa vtákmi sa nazýva orni
Téma: Futbal
Associazione Sportiva Cittadella alebo len Cittadella je futbalový klub z talianskeho mesta Cittadella. Hráva druhú najvyššiu taliansku futbalovú súťaž Sériu B.
Téma: Politici
Mgr. Peter Pčolinský (* 6. apríl 1982 Vranov nad Topľou) je slovenský politik a bývalý občiansky aktivista, v rokoch 2016 – 2023 poslanec Národnej rady SR za stranu SME RODINA, z toho v rokoch 2022 – 2023 ako podpredseda NR SR.V roku 6/2024 ukončil pôsobnosť v hnutí. Dňa 31.1.2026 bol na sneme strany Srdce - dôchodcovia a vlastenci jednomyseľne zvolený za predsedu strany. Následne bola strana premenovaná na Bratia Slovenska.
Téma: Spisovatelia
Timotheos z Gazy (starogr. Τιμόθεος (ὁ) Γαζαῖος – Timotheos (ho) Gazaios; * 5. storočie – † 6. storočie) bol byzantský grammatikos, básnik a amatérsky zoológ pôsobiaci približne v rokoch 491 – 518. Bol študentom egyptského filozofa Hórapollóna a reflektoval učenie gazskej školy. Napísal báseň v štyroch knihách, ktorá pojednávala o zvieratách. Šlo o zmes legiend a zoológie, pričom autor čerpal zo starších diel Aristotela, Plutarchu, Oppiána a ďalších. Známa bolo pod viacerými názvami ako napríklad Indické zvieratá, Štvornožce a ich úžasné vrodené vlastnosti alebo Príbehy o zvieratách (doslovné preklady). Dielo sa zachovalo len v prózovanom sumári z polovice 11. storočia. Skrátený výťah bol v Byzancii veľmi obľúbený a používaný ako učebnica.
Téma: Medicína
Patogén alebo patogénny činiteľ (gr.) je činiteľ, najčastejšie mikroorganizmus (vtedy sa nazýva aj choroboplodný zárodok, pozri infekčný agens), schopný vyvolať ochorenie iného organizmu. V širšom zmysle tento pojem zahŕňa aj niektoré fyzikálne faktory, ako napr. ionizujúce žiarenie.
Téma: Futbal
Daniel Passarella (* 25. máj 1953) je bývalý argentínsky futbalista a futbalový tréner. Bol kapitánom argentínskeho mužstva, ktoré vyhralo Majstrovstvá sveta 1978 a hráčom mužstva, ktorého vyhralo Majstrovstvá sveta 1986. Trénoval okrem iného aj národné reprezentácie Argentíny a Uruguaju. Od roku 2009 je riaditeľom argentínskeho klubu River Plate.
Téma: Futbal
Fatih Terim prezývaný aj Imperátor (* 4. september 1953, Adana) je bývalý turecký futbalový reprezentant a v súčasnosti pôsobí ako futbalový tréner Turecka.
Téma: Filmy
Ako utopiť dr. Mráčka alebo Koniec vodníkov v Čechách je česká filmová komédia režiséra Václava Vorlíčka z roku 1974, ktorá mala premiéru 1. marca 1975. Scenár napísali Petr Markov a Miloš Macourek spolu s Václavom Vorlíčkom. Pieseň Znala pana pána s textom Petra Markova vo filme zaspievali Valérie Čižmárová, Helena Vondráčková a Václav Neckář.
Téma: Futbal
Brescia Calcio bol taliansky futbalový klub so sídlom v meste Brescia v Lombardii. Bol založený v roku 1911 a počas svojej histórií odohral väčšinu sezón v Serie A a v Serie B. Aj v posledných rokoch klub často osciloval medzi týmito dvoma ligami. Klubové farby sú modrá a biela. Svoje domáce zápasy hrával na štadióne Stadio Mario Rigamonti, ktorý má kapacitu 27 547 divákov. Medzi slávnych hráčov klubu patria Marek Hamšík, Roberto Baggio, Gheorghe Hagi, Josep Guardiola, Andrea Pirlo, Luca Toni, Dario Hübner, či Vittorio Mero.
Téma: Politici
Daniela Kolářová (* 21. september 1946, Cheb) je česká herečka a bývalá politička. V sedemdesiatych a osemdesiatych rokoch 20. storočia bola vo filme a v televízii jednou z najviac obsadzovaných herečiek. Mimoriadnu divácku obľubu jej priniesli úlohy vo filmových komédiách (Na samotě u lesa, Kulový blesk) a najmä účasť v televíznych seriáloch (Sňatky z rozumu, Taková normální rodinka, Nemocnice na kraji města). Jej častým hereckým partnerom bol Jaromír Hanzlík (Slasti otce vlasti, Noc na Karlštejně, Léto s kovbojem, televízny seriál Taková normální rodinka). Hrala v štyroch filmoch režiséra Jana Svěráka (Obecná škola, Akumulátor 1, Tmavomodrý svět, Vratné lahve).
Téma: Vtáky
Hydina (iné názvy: hyd; zastarano [bohemizmy]: drôbež, drúbež) je súhrnný názov určitých ľuďmi využívaných, spravidla chovaných (ale nie nevyhnutne len domácich) vtákov. Presnejšie definície hydiny sa rôznia (pozri nižšie), ale typickí predstavitelia hydiny (t. j. predstavitelia zahrnutí do hydiny vo všetkých definíciách) sú kura domáca, morka domáca, domáce husi a domáce kačice.
Téma: Spisovatelia
Luba Skořepová, vlastným menom Libuše Skořepová, (* 21. september 1923, Náchod – † 23. december 2016, Praha) bola česká herečka, spisovateľka, autorka divadelnej hry, dlhoročná členka činohry Národného divadla v Prahe. Jej krstné meno Libuše bolo často komolené na „Ljuba“, z čoho vznikla prezývka „Luba“.
Téma: Vtáky
Čajka vidlochvostá (iné názvy: čajka Sabineho, čajka vidličnatochvostá; lat. Xema sabini staršie Larus sabini) je druh čajky z čeľade čajkovité (Laridae). Hniezdi v arktíde, časť populácie tiahne Atlantickým oceánom na zimoviská na pobrežie juhozápadnej Afriky, preto sa len zriedkavo dostane do strednej Európy. Podľa Medzinárodnej únie na ochranu prírody a prírodných zdrojov čajka vidlochvostá patrí medzi najmenej ohrozené druhy, celková populácia je stabilná, v Európe je stúpajúca. Európska populácia tvorí približne 10% z celkovej.
Téma: Spisovatelia
Charlotte Brontëová [ˈʃɑːlət ˈbrɒnti] (* 21. apríl 1816, Thornton, Yorkshire, Spojené kráľovstvo – † 31. marec 1855, Haworth, Yorkshire, Spojené kráľovstvo) bola britská spisovateľka, sestra spisovateliek Anne Brontëovej a Emily Brontëovej a básnika a maliara Patricka Branwella Brontë.
Téma: Vtáky
Krahuľa hôrna (iné názvy: sova krahuľcovitá, kuvik krahuľcovitý, kuvik krahulcovitý; lat. Surnia ulula) je druh sovy z čeľade sovovité (Strigidae). Obýva tundru holarktídy. Podľa Medzinárodnej únie na ochranu prírody a prírodných zdrojov krahuľa hôrna patrí medzi najmenej ohrozené druhy, celková populácia je stabilná. Stavy kolíšu. V Severnej Amerike za posledných 40 rokov zaznamenali štatisticky nevýznamný nárast. V Európe trend nie je známy.
Téma: Medicína
Humánna medicína alebo skrátene medicína alebo lekárstvo je veda o zdravom a chorom človeku, o praktickom využívaní poznatkov o zdravom a chorom človeku na ochranu pred chorobami (profylaxia), rozoznávanie (diagnostikovanie) a liečenie (terapia) chorôb, ako aj pri opätovnom sociálnom začlenení (rehabilitácia) po regenerácii. Medicína je syntetizujúca veda založená na poznatkoch prírodných vied a spoločenských vied. Ďalej pozri článok medicína.
Téma: Vrchy
Dziaržynskaja hara (biel. Дзяржынская гара, rus. Дзержинская – Dzeržinskaja) je najvyšší kopec Bieloruska, má nadmorskú výšku 345 m. Nachádza sa v Bieloruských vrchoch, západne od Minska, pri meste Dziaržynsk, v katastri dediny Skirmantava. Pôvodne sa kopec volal Sviataja hara (Святая гара). V roku 1958 bol na počesť sovietskeho revolucionára Felixa Dzeržinského (biel. Дзяржынскі – Dziaržynski) premenovaný na súčasný názov.
Téma: Futbal
„Seven Nation Army“ (tiež štylizované ako „7 Nation Army“) je skladba americkej rockovej dvojice The White Stripes. Vydaná bola ako hlavný singel z ich štvrtého štúdiového albumu Elephant v marci 2003. Singel obsadil 1. miesto v americkom alternatívnom rebríčku Alternative Songs. Takisto vyhral cenu Grammy v kategórii Najlepšia rocková pieseň. Skladba je známa svojím základným riffom, ktorý je hraný takmer počas celej skladby. Hoci tento zvuk znie ako by bol vytvorený basovou gitarou (nástroj, ktorý skupina predtým nikdy nepoužila), v skutočnosti ho vytvoril Jack White použitím gitary Kay Hollowbody z 50. rokov cez pedálový efekt DigiTech Whammy, ktorý znížil tón o oktávu. Kombinácia popularity skladby, jej známeho riffu a vzdorového textu viedla k tomu, že sa skladba stala signature song. Často je tiež skladba označovaná za jednu z najlepších skladieb 00. rokov, pričom je používaná na športových podujatiach a politických protestoch.
Téma: Futbal
Calcio Catania alebo len skrátene Catania je taliansky futbalový klub zo sicílskeho mesta Catania. Hráva druhú najvyššiu taliansku futbalovú súťaž Sériu B.
Téma: Vtáky
Morka domáca alebo staršie moriak domáci (lat. Meleagris gallopavo var. domesticus alebo Meleagris gallopavo f. domestica) je domestikovaná forma morky divej, teda severoamerického druhu z čeľade bažantovité. Je to najväčší (alebo po pštrosovi druhý najväčší) domestikovaný vták.
Téma: Medicína
Chimérizmus je jav, pri ktorom sa v rozličných bunkách určitého jedinca vyskytuje niekoľko taxonomicky blízkych genotypov (druhu, prípadne rodu). V takom prípade má jeden organizmus (rastlinný, či živočíšny) bunky s rozličným DNA. Chimérizmus môže vzniknúť mutáciami, polyploidizáciou, vrúbľovaním a inak. Označenie javu bolo odvodené od mýtického tvora „chiméry“, ktorého jednotlivé časti tela pochádzali z rôznych zvierat (resp. aj človeka). V biológii sa ako chiméra označuje organizmus zložený z buniek s odlišnou genetickou výbavou. Asi najčastejšou príčinou chimérizmu je umelý zásah do organizmu, cieľom ktorého je „dodanie“ časti iného jedinca. Pri rastlinách je to vrúbľovanie, pri živočíšnych organizmoch (a hlavne u ľudí) transplantácia. V takom prípade je často žiaducim stavom tzv. komplexný chimérizmus, keď napr. všetky krvné bunky a krvotvorné bunky kostnej drene majú DNA darcu. Organizmus sa chimérizmu dosiahnutom transplantáciou často bráni imunitnou reakciou.
Téma: Medicína
Mäkké podnebie alebo velum (lat. palatum molle, velum palatinum) je mäkký, sliznicou potiahnutý svalový útvar v ústnej dutine. Je predĺžením tvrdého podnebia smerom k zadnej hrdlovej stene a končí sa voľným výbežkom – čapíkom (uvula). Mäkké podnebie má schopnosť zdvíhať sa, čím otvára a uzatvára vstup do nosovej dutiny. To má význam pri dýchaní, kedy je spustené do ústnej dutiny, čo umožňuje prechod vzduchu nosom, a tiež pri prehĺtaní, kedy sa pritláča k zadnej hrdlovej stene a zabraňuje vstupu potravy do nosa.
Téma: Politici
Politik, resp. politička je osoba, ktorá sa aktívne zaoberá politikou, teda angažuje sa v rámci politického úradu (napr. v rámci vlády, parlamentu a pod.) alebo politickej strany. Pokiaľ ide o takúto vysokopostavenú osobu, ktorá sa podieľa na vedení štátu, označuje sa ako štátnik, resp. štátnička, pričom toto označenie jej prislúcha obyčajne, ak požíva veľkú mieru rešpektu a oplýva znalosťami, zručnosťou a víziou pri vedení štátu. Prinajmenšom na Slovensku sa politik, resp. politička angažujúca sa v politike na úrovni obce, resp. mesta alebo mestskej časti označuje ako komunálny politik, resp. komunálna politička. Patria sem primátori a primátorky miest, starostovia a starostky obcí a mestských častí (pozri mestské časti Bratislavy, mestské časti Košíc), ako aj poslanci a poslankyne obecných, mestských a miestnych zastupiteľstiev. Významovo podobný je výraz regionálny politik, resp. regionálna politička, ktorý sa vzťahuje na osobu, ktorej politické pôsobenie sa obmedzuje na región menší než územie štátu (pozri pod štatistická územná jednotka), napr. na samosprávny kraj.
Téma: Vtáky
Jariabok hôrny (iné názvy: jariabok lesný; lat. Tetrastes bonasia) je vták z čeľade bažantovité (Phasianidae). Obýva palearktídu. Podľa Medzinárodnej únie na ochranu prírody a prírodných zdrojov jariabok hôrny patrí medzi najmenej ohrozené druhy, trend celkovej populácie je klesajúci, v Európe sú stavy stabilné. Populácia klesá z dôvodu ničenia biotopov, v niektorých oblastiach Číny a Mongolska vymizol z dôvodu straty lesných porastov.
Téma: Futbal
Borussia Mönchengladbach (celé meno: Borussia Verein für Leibesübungen 1900 Mönchengladbach e. V.) je nemecký futbalový klub so sídlom v meste Mönchengladbach v Severnom Porýnií-Vestfálsku. V súčasnosti hrá v najvyššej nemeckej súťaži Bundesliga. Klub bol oficiálne založený 1. augusta 1900 a prvú sezónu v Bundeslige odohral v roku 1965.
Téma: Vrchy
Moldoveanu alebo Vârful Moldoveanu je najvyšší vrch Rumunska. Jeho vrchol je v nadmorskej výške 2 544 m n. m. a je tak 16. najvyšší vrch Karpát. Moldoveanu leží zhruba uprostred horského pásma, ktoré tvorí pohorie Fagaraš (Muntii Fagarasului).
Téma: Vtáky
Birds of the World (BoW) je online databáza ornitologických údajov adaptovaná z Handbook of the Birds of the World a súčasných referenčných prác vrátane Birds of North America, Neotropical Birds Online a Bird Families of the World. Databázu publikuje a spravuje Cornell Lab of Ornithology a zhromažďuje údaje o pozorovaniach vtákov prostredníctvom integrácie s eBird. Databáza vyžaduje predplatné na prístup k väčšine svojich záznamov, ale ponúka inštitucionálny prístup k mnohým knižniciam a organizáciám zaoberajúcim sa pozorovaním vtákov a ako vydavateľ participuje na programe zdieľania elektronických zdrojov National Information Standards Organization. Databáza je často uvádzaná v regionálnych kontrolných zoznamoch a štúdiách máp rozšírenia ako porovnávací bod, alebo ako zdroj údajov.
Téma: Vtáky
Titanis (lat. doslova „titanka“) bol veľký nelietavý dravý vták, vysoký až cez 2,5 m a vážiaci okolo 150 kg. Patril medzi forusracidy, skupinu dravých vtákov, ktoré obývali predovšetkým juhoamerický kontinent v čase paleogénu a neogénu. Titanis bol jedným z posledných zástupcov svojej čeľade a prekročil Panamskú šiju do Severnej Ameriky, keď boli asi pred 3 miliónmi rokov kontinenty spojené. Niektoré odhady hovorili o tom, že tu mohol prežiť až do doby pred 15 000 rokmi, novšie výskumy to však vyvracajú. Predpokladá sa, že tu lovil menšie cicavce, pričom dokázal vyvinúť rýchlosť až 65 km/h. Korisť chytal krídlami, na ktorých mal vyvinuté prsty zakončené pazúrmi. Predné končatiny rodu Titanis sú unikátnym znakom, staršie forusracidy mali krátke neúčelné krídla. Nikdy nebola objavená lebka, tá však bola nepochybne zakončená hákovitým zobákom.
Téma: Rieky
Čierny Váh je jednou z dvoch zdrojníc rieky Váh, nakoľko je dlhšia ako Biely Váh, zarátava sa do celkovej dĺžky Váhu. Meria 39 km a priemerná lesnatosť povodia dosahuje 80 %. Čierny Váh pramení v Nízkych Tatrách na svahu Kráľovej hole (1 946,1 m n. m.) a z východu na západ preteká najdlhšou liptovskou dolinou, Čiernovážskou dolinou, ktorá zároveň oddeľuje Nízke Tatry na juhu a Kozie chrbty na severe.
Téma: Vrchy
Mount Everest (o názvoch pozri nižšie) je najvyšší vrch Zeme nad hladinou mora. Jeho výška je 8 848,86 m n. m. a leží v Himalájach. Pomenovaný je po zememeračovi Sirovi Georgovi Everestovi (1790 – 1866) a prvýkrát ho dokázateľne a zdokumentovane zdolali 29. mája 1953 Sir Edmund Hillary a šerpa Tenzing Norgay.
Téma: Medicína
Lekáreň (zastarano apatéka, apatieka) je zariadenie poskytujúce lekárenskú starostlivosť vrátane individuálnej prípravy liekov verejnosti a zdravotníckemu zariadeniu ústavnej zdravotnej starostlivosti; lekárenská starostlivosť zahŕňa zabezpečovanie, prípravu, kontrolu, uchovávanie, výdaj liekov, poskytovanie odborných informácií o liekoch a zdravotníckych pomôckach a konzultácie pri určovaní a sledovaní liečebného postupu. Lekárenskú starostlivosť vo verejnej lekárni, v pobočke verejnej lekárne a vo výdajni zdravotníckych pomôcok môže poskytovať fyzická osoba alebo právnická osoba na základe povolenia samosprávneho kraja.
Téma: Vrchy
Bosanski Maglić (2 386 m) je najvyšší vrch Bosny a Hercegoviny. Nachádza sa v juhovýchodnej časti krajiny, na hranici s Čiernou Horou, v pohorí Maglić, ktoré je súčasťou Dinárskej horskej sústavy.
Téma: Futbal
Esteban Matias Cambiasso (* 18. august 1980) je argentínsky futbalista. Reprezentoval Argentínu na dvoch Majstrovstvách sveta. „Cuchu“ odohral celkovo v reprezentačnom drese 46 zápasov. Od júla 2004 je hráčom talianskeho klubu Inter Miláno.
Téma: Politici
Lev Borisovič Kamenev (rus. Лев Борисович Каменев), pôvodným menom Rozenfeľd rus. Розенфельд; * 6. júl 1883, Moskva, Rusko – † 25. august 1936, tamže) bol sovietsky stranícky a vládny činiteľ, boľševik, revolucionár. Po otcovi bol židovského pôvodu. Popravený počas Stalinových čistiek (v období tzv. veľkého teroru) ako jeden z prvých počas prvého moskovského procesu. Bol obvinený z trockizmu, kontrarevolučných zločinov a pokusu zavraždiť Stalina a ďalších vysokých predstaviteľov ZSSR. Tlač ho napriek jeho židovskému pôvodu obviňovala aj z nacizmu.
Téma: Rieky
Dunajská ulica je ulica v Bratislave v Starom Meste. Je pomenovaná podľa rieky Dunaj. Začína sa na Kamennom námestí, pokračuje východným smerom, kde križuje Rajskú, Klemensovu a Lazaretskú ulicu, končí sa križovaním Ulice 29. augusta a pripája sa na ulicu Malý trh a Mlynské nivy. Býval tu Július Satinský, pred Dunajskou 15 je jeho pamätník. Na Dunajskej ulici sa v 18. storočí narodil a dlhodobo býval a pracoval Wolfgang von Kempelen.
Téma: Vrchy
Hallasan alebo Halla-san (kór. 한라산 / 漢拏山) je názov v súčasnosti neaktívneho štítového vulkánu, nachádzajúceho sa v centrálnej časti ostrova Čedžu-do, patriaceho Kórejskej republike. S výškou 1 950 m je to zároveň najvyšší vrch Južnej Kórey. Masív sopky a parazitických kráterov zaberá prakticky celý ostrov a je súčasťou lokality svetového dedičstva Sopečný ostrov Čedžu a lávové tunely. Na svahoch sopky sa nachádza najstarší budhistický chrám na ostrove, Kwanum-sa, postavený za vlády dynastie Korjo a prestavaný v 20. storočí.
Téma: Vrchy
Mount McClintock (3 490 m n. m.) je najvyšší vrch pohoria Brittania Range. Zároveň je najvyšší vrch Austrálskeho antarktického teritória, je tak najvyšším vrchom austrálskeho teritória. Prominencia vrchu je 1621 m. Pôvodcom mena bol admirál Sir Leopold McClintock, Royal Navy. Vrch bol objavený britskou expedíciou British National Antarctic Expedition (1901 – 1904) vedenou polárnikom Robertom F. Scottom. Admirál McClintock bol členom Lodnej komisie pre túto expedíciu.
Téma: Futbal
Eduardo Alves da Silva (* 25. februára 1983 v Rio de Janeiro, Brazília), skôr známy pod skráteným menom Eduardo da Silva alebo jednoducho Eduardo je futbalový útočník, reprezentant Chorvátska. Hráva za tím anglickej Premier league Arsenal. 23. februára 2008 v ligovom zápase proti Birminghamu City utrpel Eduardo vážne zranenie nohy v tretej minúte zápasu. Bolo to po zákroku obrancu Martina Taylora, ktorý vzápätí dostal červenú kartu a bol zo zápasu vylúčený. Toto zranenie si vyžiadalo osemminútové ošetrenie na ihrisko a podanie kyslíka pre Eduarda. Po takmer roku Eduardo nastúpil na súťažný zápas. Bolo to 16. februára 2009 v zápase Pohára FA proti Cardiffu City. Eduardo strelil dva góly. Arsenal zápas vyhral 4:0. V tomto zápase sa opäť zranil, natiahol si zadný stehenný sval. Plánovaná pauza sú dva týždne.
Téma: Futbal
Andy Selva (* 25. máj 1976, Rím, Taliansko) je sanmarínsky futbalista, ktorý hráva na pozícii útočníka. V súčasnosti je hráčom talianskeho klubu US Sassuolo Calcio.
Téma: Spisovatelia
Lukas Moodysson (* 17. január 1969, Malmö, Švédsko) je švédsky spisovateľ, filmový režisér a scenárista. Preslavil sa svojim prvým filmom Láska je láska (Fucking Åmål) z roku 1998. Pojednával o lesbickom vzťahu a získal za cenu pre homosexuálne filmy Teddy Award udeľovanú na Berlínskom medzinárodnom filmovom festivale. Je silne veriacim protestantom a ľavicovým a feministickým aktivistom. Jeho manželkaa Coco Moodyssonová je autorka komiksov.
Téma: Futbal
Alan Jelizbarovič Dzagojev, rus.: Алан Елизбарович Дзагоев (* 17. jún 1990) je ruský futbalový stredopoliar, v súčasnosti hrajúci v klube CSKA Moskva. Prvýkrát sa vážnejšie zviditeľnil v zápase ruskej ligy v mestskom derby proti Spartaku Moskva.
Téma: Futbal
Antonios Nikopolidis (* 14. január 1971) je grécky futbalový brankár, v súčasnosti hráč klubu Olympiakos. Je považovaný za jedného z najlepších gréckych brankárov v histórii, keďže v reprezentácii odohral najviac zápasov a bol dôležitou súčasťou mužstva, ktoré prekvapujúco triumfovalo na Eure 2004. Získal štyrikrát ocenenie Grécky brankár roka.